प्रमुख संवाददाता राज्य मुख्यालय। पूर्व प्रधानमंत्री अटल बिहारी वाजपेई की कर्मभूिम लखनऊ में भाजपा के प्रधानमंत्री पद के उम्मीदवार नरेन्द्र भाई मोदी इतवार को गरजेंगे। मोदी के साथ पार्टी के राष्ट्रीय अध्यक्ष राजनाथ सिंह और पूर्व मुख्यमंत्री कल्याण सिंह भी रैली को सम्बोधित करेंगे। पूरे शहर को भगवा रंग में रंग दिया गया है। जिला मुख्यालय से 12 किलोमीटर दूर रमाबाई अम्बेडकर मैदान में भारतीय जनता पार्टी विजय शंखनाद महारैली की तैयािरयां पूरी हो गई हैं।